**ΕΚΘΕΣΗ ΤΩΝ ΑΝΕΞΑΡΤΗΤΩΝ ΜΗ ΕΚΤΕΛΕΣΤΙΚΩΝ ΜΕΛΩΝ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΗΣ INTERCONTINENTAL INTERNATIONAL ΑΕΕΑΠ**

**ΠΡΟΣ ΤΗΝ ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΤΩΝ ΜΕΤΟΧΩΝ ΤΗΣ 26.5.2022**

(ΑΡΘΡΟ 9 § 5 Ν. 4706/2020)

Αξιότιμοι κ. Μέτοχοι,

Με την παρούσα έκθεση τα ανεξάρτητα μη εκτελεστικά μέλη του Διοικητικού Συμβουλίου της INTERCONTINENTAL INTERNATIONAL ΑΕΕΑΠ κατόπιν συνάντησης που έλαβε χώρα το έτος 2021 χωρίς την παρουσία των εκτελεστικών μελών του Διοικητικού Συμβουλίου, προέβησαν από κοινού στην αναφορά προς την Γενική Συνέλευση της 26.5.2022 σχετικά με τις βασικές εξελίξεις της Εταιρείας και την εκτέλεση των υποχρεώσεών τους κατ’ επιταγή της παρ. 5 του άρθρου 9 του ν. 4706/2020, που ορίζει την υποχρέωση της υποβολής αναφοράς στην Τακτική Γενική Συνέλευση εκ μέρους των ανεξαρτήτων μελών του ΔΣ και του άρθρου 7 του ν. 4706/2020 στο οποίο ορίζονται οι υποχρεώσεις των μη εκτελεστικών μελών του Δ.Σ.

Οι ανωτέρω υποχρεώσεις προσδιορίζουν και το περιεχόμενο της εν λόγω αναφοράς, η οποία περιέχει πληροφορίες σε σχέση με τις ενέργειες των ανεξάρτητων μη εκτελεστικών μελών του ΔΣ της Εταιρείας, με τις οποίες παρακολουθούν και εξετάζουν τη στρατηγική της Εταιρίας και την υλοποίησή της, καθώς και την επίτευξη των στόχων της, διασφαλίζουν την αποτελεσματική εποπτεία των εκτελεστικών μελών, συμπεριλαμβανομένης της παρακολούθησης και του ελέγχου των επιδόσεών τους, εξετάζουν και εκφράζουν απόψεις σχετικά με τις προτάσεις που υποβάλλουν τα εκτελεστικά μέλη, βάσει υφιστάμενων πληροφοριών.

Σημειώνεται ότι οι απόψεις των ανεξάρτητων μη εκτελεστικών μελών έχουν περαιτέρω και με λεπτομέρειες αποτυπωθεί στα πρακτικά της Εταιρείας βάσει του κανονιστικού και νομοθετικού πλαισίου όσον αφορά στην συγκρότηση και λειτουργία Επιτροπών του Δ.Σ. στις οποίες μετέχουν κατά πλειοψηφία , ήτοι στην Επιτροπή Ελέγχου και στην Επιτροπή Αποδοχών & Υποψηφιοτήτων.

Σημειώνεται ότι οι αποφάσεις των Επιτροπών έχουν προσαρτηθεί και συζητηθεί στις συνεδριάσεις του ΔΣ και συμπεριλαμβάνουν λεπτομερείς προτάσεις βάσει των ανωτέρω περιγραφόμενων υποχρεώσεων, υπάρχουν δε αναφορές οι οποίες αποτελούν μέρος των πρακτικών των συνεδριάσεων του ΔΣ μεταξύ των οποίων περιλαμβάνονται η έκθεση πεπραγμένων της Επιτροπής Ελέγχου και η Ετήσια Έκθεση Αποδοχών. Περαιτέρω αναφέρεται ότι τα πρακτικά των Επιτροπών στις οποίες συμμετέχουν, προεδρεύουν και πλειοψηφούν ανεξάρτητα μέλη, συμπεριλαμβάνουν λεπτομέρειες που αποδεικνύουν την συνδρομή τους στην λειτουργία της Εταιρείας σύμφωνα με τον νόμο και τους κανονισμούς της Εταιρείας.

Αναφορικά με την παρακολούθηση της στρατηγικής της Εταιρείας αναφέρεται ότι το Διοικητικό Συμβούλιο έλαβε αποφάσεις στρατηγικής σημασίας όσον αφορά στην αγορά δύο νέων ακινήτων συνολικής αξίας € 20,1 εκ, καθώς για την σύναψη ομολογιακού δανείου με την Eurobank, συνολικού ύψους € 40 εκ. Τα ανεξάρτητα μέλη άσκησαν πλήρως τα καθήκοντα εποπτείας κατά τις σχετικές συνεδριάσεις του Διοικητικού Συμβουλίου ούτως ώστε να διασφαλιστεί η επίτευξη των στόχων της Εταιρείας. Περαιτέρω έλεγξαν λεπτομερώς τον προϋπολογισμό του οικονομικού έτους 2022, που αποτελεί την βάση για την υλοποίηση της στρατηγικής της Εταιρείας.

Η Επιτροπή Αποδοχών και Ανάδειξης Υποψηφιοτήτων έχει αξιολογήσει την συμβολή των μελών του Διοικητικού Συμβουλίου στην Εταιρεία σε ατομικό και συλλογικό επίπεδο. Ο τρόπος, τα κριτήρια αξιολόγησης και η βαθμολόγηση των μελών του Διοικητικό Συμβούλιου, έχουν συζητηθεί και εξεταστεί και έχουν γίνει αποδεκτά από το Διοικητικό Συμβούλιο της Εταιρείας. Τόσο σε συλλογικό όσο και σε ατομικό επίπεδο η μεθοδολογία αξιολόγησης κρίνεται απολύτως ικανοποιητική. Τα ανεξάρτητα μέλη του ΔΣ διαμέσου εκτενών συζητήσεων και υποβολής ερωτημάτων επανειλημμένως διακρίβωσαν τις εισηγήσεις των εκτελεστικών μελών αναφορικά με την επίτευξη των εταιρικών στόχων. Περαιτέρω ελέγξαν και επιβεβαίωσαν ότι τα εκτελεστικά μέλη τη συμμορφωνόταν πλήρως με τον Κανονισμό Εσωτερικής Λειτουργίας και με τον Κώδικα Εταιρικής Διακυβέρνησης του ΣΕΒ, η δε Εταιρεία κατά τη χρήση 2021 διοικούμενη από το Διοικητικό της Συμβούλιο εφαρμόζει τις αντίστοιχες πρακτικές και τηρεί με συνέπεια τις εν λόγω ρυθμίσεις.

Σημειώνεται τέλος ότι η συμμετοχή των ανεξάρτητων μελών στις διεργασίες του Διοικητικού Συμβουλίου προωθεί την του κανόνες της εταιρικής διακυβέρνησης και συμβάλλοντας επιπλέον στην ουσιαστική εποπτεία του Συστήματος Εσωτερικού Ελέγχου, Διαχείρισης Κινδύνων και Κανονιστικής Συμμόρφωσης της Εταιρείας.

Ως ανεξάρτητα μη εκτελεστικά μέλη συμφωνούμε με το περιεχόμενο της Έκθεσης Διαχείρισης του Διοικητικού Συμβουλίου της INTERCONTINENTAL INTERNATIONAL ΑΕΕΑΠ και τη Δήλωση Εταιρικής Διακυβέρνησης 2021, η οποία συμπεριλαμβάνεται στην Ετήσια Οικονομική Έκθεση για το οικονομικό έτος που έληξε στις 31/12/2021 και αποτελεί αναπόσπαστο μέρος της, εγκρίθηκε από το Διοικητικό Συμβούλιο δυνάμει της από 29.4.2022 απόφασής του, υποβάλλεται προς έγκριση ενώπιον της Τακτικής Γενικής Συνέλευσης και δημοσιεύεται στον ιστότοπο της Εταιρείας.

# ΤΑ ΑΝΕΞΑΡΤΗΤΑ ΜΗ ΕΚΤΕΛΕΣΤΙΚΑ ΜΕΛΗ ΤΟΥ ΔΣ

**ΜΙΧΑΛΗΣ ΣΑΠΟΥΝΤΖΟΓΛΟΥ GUSEPPE GIANO**